google/wiki40b huggingface dataset:
Sippenhaft

Sippenhaft eller Sippenhaftung er tysk for omtrent «slektningansvar» eller «slektningheftelse» og er en betegnelse på en form for kollektiv straff der slektninger av en person blir straffet for dennes handlinger. Det juridiske prinsippet har røtter i bl.a. eldre germansk rett, herunder eldre norsk/nordisk rett, og ble i tidligere tider praktisert i store deler av Europa på forskjellig vis. Lignende prinsipper fantes også i andre kulturer.
I moderne tid er Sippenhaft-lignende avstraffelsesmetoder bare brukt i totalitære stater, bl.a. i Nord-Korea, der familiene til personer som har gjort noe galt i regimets øyne ofte blir sendt på straffarbeid eller «forsvinner». Under Den store terroren i Sovjetunionen ble mange arrestert og henrettet eller sendt til leire fordi de var «slektninger av folkefiender», og Sippenhaft var praktisert i mange kommunistiske land på ulike tidspunkter. NKVD-ordre nr. 00486 om «familiemedlemmer av forrædere av moderlandet», utstedt av Nikolaj Jezjov, bestemte at ektefeller og barn av «folkefiender» skulle straffes med langvarige GULag-opphold eller andre fengselslignende institusjoner. Soldater i Den røde armé ble ofte fortalt at familiene deres ville bli drept om de overga seg. Sippenhaft-lover ble introdusert i det nasjonalsosialistiske Tyskland etter 20. juli-attentatet, med middelalderens rettsprinsipper som forbilde, og brukt mot slektninger av deltagerne i statskuppforsøket. Lovene ble innført spesielt med tanke på Claus von Stauffenbergs familie. Sippenhaft ble også praktisert i det kommunistiske DDR, bl.a. i form av fengselsstraff e.l. for slektninger av personer som hadde begått «politiske forbrytelser». Straffemetodene kunne også bestå i bortadoptering av barn, og i DDR utviklet det seg et finurlig system der barn av regimekritikere ble nektet utdannelse, fikk dårlige jobber osv. I europeisk sammenheng forsvant Sippenhaft i hovedsak med kommunismens sammenbrudd i 1989. I Japan ble avstraffelse av slektninger praktisert til midten av 1800-tallet. I Folkerepublikken Kina var avstraffelse av slektninger særlig utbredt under Kulturrevolusjonen.
Selv om Haft også betyr fengsel, er det her brukt i en bredere betydning om enhver form for straff, en «heftelse».
Aer Arann

Aer Arann er et irsk flyselskap basert i Dublin i Irland som har faste ruter fra Irland, til Man til Storbritannia, Nord-Irland, Frankrike og Jersey. Hovedflyplassen er Dublin Airport, og selskapet har en flåte på 14 fly, bestående av ATR 42, ATR 72 og Britten-Norman Islander, et mindre tomotorsfly). Aer Arann er eid av Pádraig Ó Céidigh og har utvidet fra et enkelt fly til å bli Irlands tredje største flyselskap etter Ryanair og Aer Lingus, henholdsvis det største og nest største. Aer Aranns første tjeneste, etablert i 1970, opprettholdes fremdeles, og går mellom Galway og Aranøyene utenfor vestkysten av Irland.
Den siste tiden har Aer Arann gått med underskudd, og ble nødt til å redusere besetningen. Det er fare som at selskapet vil måtte selges. Blant selskapene som var interesserte i å kjøpe Aer Arann i 2010 var det britiske Stobart Group.
Pseudopathocerus

Utseende

En ganske stor, avlang, blank, rødbrunlig trebukk (gjerne 25-30 mm). Hannen har kamformede antenner som er rundt to tredjedeler så lange som kroppen. Hodet er forholdsvis lite uten forstørrede kjever. Pronotum er forholdsvis lite, med rundede sider, bredest litt foran midten. Dekkvingene er parallellsidige med rettvinklede "skuldre". Beina er tynne og middels lange.

Utbredelse

Arten er utbredt i Brasil, Paraguay og Argentina.
Smoi

Smoi er et kodespråk som ble utviklet i Mandal før 1. verdenskrig. Det er basert på mandalsdialekten, med stokking av bokstavene i ordet slik at det dannes nye ord. Smoi ble mye brukt i mellomkrigstiden og under 2. verdenskrig, men er i dag nesten utdødd.
Ghost of Frankenstein

Historien

Historien fortsetter med den som ble startet i Frankensteins sønn og her blir enda en sønn av Frankenstein introdusert – «Dr. Ludwig Frankenstein» (Sir Cedric Hardwick). Både «Ygor» (Lugosi) og monsteret (Lon Chaney Jr.) overlevde slutten av forrige film, og paret setter ut i verden for å finne den andre sønnen til «Frankenstein». «Ygor» trenger hjelp for å få tilbake monsterets krefter, etter det har blitt badet i sulfur og vært nediset. Før de kommer så langt, kommer de i bråk med de sinte landsbyboerne igjen. 
«Ludwig» har bygget opp et eget liv og rykte rundt sin person i en annen by, langt fra stigmatiseringen og skammen som hans far og bror bragte over familien. Den gode «Ludwig» inser at monsteret er ondt og må destrueres, men han stever mot tanken om å ta liv, selv om det er et ikke-levende vesen. Han finner en løsning: å erstatte monsterets kriminelle hjerne med hjernen til et av hans seneste ofre, den noble «Dr. Kettering». Den slu «Ygor» ligger et steg foran. Han manipulerer Ludwigs kollega, den sjalu «Dr. Bohmer», til å bytte «Ygor»s hjerne med Ketterings. Etter operasjonen, når monsteret har sine gamle krefter tilbake og under ledelse av Ygors ondskapsfulle hjerne, er det blitt mer skremmende enn noen gang. Når skal vitenskapsmennende endelig lære? Heldigvis står det en gjeng med sinte landsbyboere utenfor «Frankenstein»s hus.
Morceaux de fantaisie

Morceaux de fantaisie (fransk for Fantasistykker, russisk: Пьесы Фантазии, Pyesy Fantazii), op. 3, er navnet på en samling med fem kortere verker for pianosolo, komponert av Sergej Rakhmaninov i 1892. Tittelen er mer ment som et bilde på hvordan stykkene skal spilles, da ingen av de fem komposisjonene går under definisjonen fantasier. Samlingen ble dedikert Anton Arenskij, Rakhmaninovs harmonilærer ved Moskvas konservatorium.

Elegi i ess-moll

Elegi (Элегия, Elegiya) er en musikalsk elegi som skal spilles i moderat tempo.

Melodi i E-dur

Melodi (Мелодия, Melodiya) er av kort lengde, og skal spilles «sostenuto». Rakhmaninov gjorde betydelige omskrivinger av dette i 1940.

Pulcinella

Det fjerde stykket, kalt Pulcinella (Полишинель, Polishinyelʹ), er i fiss-moll, og skal spilles hurtig og livlig («allegro vivace»). Det er et karakterstykke i tredelt form (A-B-A), med en melodiøs og lyrisk midtdel, samt lynrask begynnelse og slutt. Navnet kommer fra klovnen med samme navn, kjent fra Commedia dell'arte.

Serenade

Samlingen slutter med Serenade (Серенада, Serenada). I likhet med Melodi i E-dur ble dette stykket omskrevet av komponisten i 1940.
Ctenocerinae

Utseende

Små til middelsstore, svarte veivepser. Hannene har ofte kamformede antenner.

Levevis

Som andre veivepser jakter de på edderkopper, som hunnene fanger, lammer med et stikk, begraver og legger egg på. Denne undergruppen ser ut til å ha spesialisert seg på å jakte de store edderkoppene i familien Ctenizidae.

Utbredelse

De fleste artene lever i Afrika, men gruppen er også representert i Australia og Sør-Amerika nord til det sørlige USA.
Borghamn

Borghamn er et tettsted i Vadstena kommune i Östergötlands län i Östergötland i Sverige. Det ligger ved østbredden av innsjøen Vättern, cirka 14 kilometer sørvest for Vadstena. Fram til 2005 var Borghamn et tettsted, og hadde da 227 innbyggere, men i 2010 var innbyggertallet sunket under 200, som er grensen for å regnes som tettsted i Sverige.
Suichuan

Suichuan (kinesisk: 遂川县; pinyin: Suíchuān Xiàn) er et fylke i provinsen Jiangxi i Folkerepublikken Kina. Det ligger i byprefekturet Ji'an.
Befolkningen var på 508 688 innbyggere i 1999.
Fylket Suichuan er en av de største kumquatprodusenter i Kina.

Samferdsel

Kinas riksvei 105 løper gjennom fylket. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Monument

Etymologi

Opprinnelsen til ordet monument kommer fra latinske moneo, monere, hvilket betyr «å minne», «å råde», eller «å advare», og det er avledet direkte fra latinske monumentum, «minnesmerke», «votivgave», «grav», og «minnenedtegnelse». Betydningen «struktur eller byggverk for å minnes en kjent person, handling, eller hendelse, er første gang dokumentert rundt 1600. Dagens betydningen er «minnesmerke», «vitnesbyrd», og «historisk bevis».

Opprettelse og funksjon

Monumenter har blitt skapt i tusenvis av år, og de er ofte de mest varige og berømte symboler på oldtidens sivilisasjoner. Forhistoriske gravhauger, dysser, og lignende menneskeskapte strukturer har blitt skapt i et stort antall i forhistoriske kulturer over hele verden. De mange former for monumentale graver for mer rike, betydningsfulle og mektige medlemmer av et samfunn er ofte kilden for mye av vår informasjon og kunst fra disse kulturene. Etter hvert som samfunnene ble organisert i en større skala og nivå ble monumentene tidvis så store at de ble vanskelige å ødelegge, eksempelvis som med de egyptiske pyramidene, til tross for at de muslimske herskerne i Kairo forsøkte. Også Parthenon fra antikkens Hellas står fortsatt, til tross for stor slitasje. den store muren i Kina, som dog ble bygget som en virkemiddel for forsvar mot mongolske barbarer, men dens store, nær sagt monumentale størrelse, gjør at den i fortsatt står som et minnesmerke over den kinesiske sivilisasjonens storhet. Også Taj Mahal i India og moaiene (de store steinstatuene) på Påskeøya er vitnesbyrd på monumentale byggverk i to vidt forskjellige kulturer, og som i dag tilhører verdensarven. Enorme byggverk som de langt nyere Frihetsgudinnen i New York og Eiffeltårnet i Paris har blitt ikoniske monumenter på moderne nasjonalstater.
Monumenter er hyppig benyttet for å forbedre en bys framtoning. Byer med planlegging, slik som Washington, D.C., New Delhi og Brasília er ofte bygd rundt monumenter. Eksempelvis er det spisse og høye Washingtonmonumentets lokalisering unnfanget av L'Enfant for å organisere den offentlige rommet i byen, selv før det ble designet eller konstruert. Eldre byer har monumenter plassert ved lokaliseringer som allerede er viktige eller tidvis omformet for å gi fokus til det. Som den engelske poeten Shelley formulerte i hans kjente dikt «Ozymandias» («Look on my works, ye Mighty, and despair!»), er hensikten til monumentene ofte å imponere eller inngi respekt og ærefrykt.
Losaria

Utseende

Slanke, mørkfargede, ganske store svalestjerter. De avlange bakvingene ender i en kort, klubbeformet stjert.
Forvingen er ensfarget mørkbrune bortsett fra noen mørkere streker mellom vingeårene. Bakvingen har gjerne hvite og/eller røde flekker.

Levevis

I likhet med mange andre svalestjerter har i alle fall noen av disse artene larver som lever på holurtslekten (Aristolochia, i holurtfamilien).

Utbredelse

Slekten er utbredt i det sørøstlige Asia, inkludert deler av Indonesia.
Conns syndrom

Conns syndrom (engelsk: Primary aldosteronism eller Conn's syndrome) er en sykdom som skyldes overproduksjon av hormonet aldosteron fra en godartet svulst i binyrene. De som rammes av sykdommen er vanligvis mellom 30 og 50 år, og det er litt flere kvinner enn menn som blir syke. Conns syndrom har fått sitt navn etter den amerikanske endokrinologen Jerome W. Conn (1907–1994), som var den første beskrev syndromet i 1955.

Årsaksforhold

Utvikling av Conns syndrom kan ha sin bakgrunn i jevnt fordelt overproduksjon av aldosteron i begge binyrene eller i en knute i den ene binyren. Aldosteron er et hormon som er viktig for saltbalansen (først og fremst natrium og kalium) i kroppen og som stimulerer nyrene til å holde natrium tilbake i kroppen og øke utskillingen av kalium.

Symptomer

Conns syndrom er ofte symptomfritt i tidlige stadier, men på et senere tidspunkt kan de syke føle hodepine, følelsesløshet i ben, føtter eller hender, muskelsvakhet, uregelmessig hjerterytme og/eller ubehag i beina. Sykdommen fører også til forsterket tørste, personen drikker og urinerer mer. Prikking i huden, angst og depresjon kan forekomme. Skjelving av hendene. Symptomene er ofte mer framtredende når det er varmt i været på grunn av svette. En pasient behøver ikke ha alle disse symptomene, flere vil komme etterhvert som sykdommen blir mer framtredende.
Blodtrykket vil også øke pga økt væskeoppsamling i kroppen, og for noen vil kroppsvekten øke.

Kliniske tegn

Pasienter med Conns syndrom har økt blodtrykk, ofte mye høyere, og for lavt kaliuminnhold i blodet (ofte under 3 mmol/l), og til tider økt mengde natrium i blodet. Typisk er diastolisk blodtrykk over 100-110.
Blodtrykket påvirkes i stor grad av saltinnholdet i kosten. En omlegging av kostholdet slik at maten pr døgn inneholder 1500 mg natrium eller mindre, og kaliuminntak på ca. 4000 mg vil føre til at symptomene av sykdommen i stor grad reduseres.

Behandling

Diagnosen stilles dels ved å utelukke andre årsaker til økt blodtrykk, som for eksempel forsnevring av nyrearterie. Dette undersøkes ved radiologisk undersøkelse av nyrene med kontrastvæske. Vanligvis vil en knute som overproduserer aldosteron bli fjernet ved hjelp av kirurgiske inngrep. En mer diffus overproduksjon av aldosteron i begge binyrer blir behandlet med medisiner. I situasjoner der spesielle grunner gjør operasjon utilrådelig brukes også medisiner. De brukte medisinene er såkalte aldosteronantagonister som hemmer effektene av aldosteron. Altså blir ikke nivået av aldosteron i kroppen lavere med denne behandlingsmetoden.
Forholdstallet mellom aldosteron og renin brukes for å avgjøre om en pasient har Conns eller ikke.
Et kosthold med svært lavt nivå av natrium, helst under 1500 mg pr dag og kaliumrik mat ca. 4000 mg pr dag vil redusere blodtrykk og øvrige symptomer. Det vil ta en viss tid før kaliumlagrene bygges opp.
Apharsatus

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er utbredt på Madagaskar.
Blas Cantó

Bakgrunn

Som åtteåring i 2000 deltok Cantó i Veo Veo, et talentshow for barn på spansk tv. Fire år senere deltok han i Eurojunior, den spanske finalen foran Junior Eurovision Song Contest 2004 på Lillehammer i Norge. Han nådde den spanske finalen med sangen «Sentir», men tapte for María Isabel, som senere også vant den europeiske finalen på Lillehammer med sangen «Antes muerta que sencilla».
I 2009 dannet Cantó guttegruppen Auryn sammen med Álvaro Gango, Carlos Marco, David Lafuente og Dani Fernández. I 2011 deltok bandet i Destino Eurovisión, den spanske finalen foran Eurovision Song Contest 2011. I likhet med Eurojunior ble konkurransen arrangert av kringkasteren TVE. Bandet nådde topp tre i den spanske finalen, men tapte til slutt for Lucía Pérez. 
Etter den spanske finalen ble Auryn populære, og bandet slapp sin første singel «Breathe in the Light» senere samme år. Debutalbumet Endless Road, 7058 ble utgitt året etter, og både singelen og albumet nådde topp 10 på de spanske singel- og albumlistene. Oppfølgeralbumet Anti-Heroes kom i 2013 og gikk rett på førsteplass på den spanske albumlisten og solgte senere til platina. Bandets tredje album, Circus Avenue, kom like etter gruppens singel «Puppeteer». Både albumet og singelen nådde førsteplass på de spanske listene. Det fjerde albumet Ghost Town kom i desember 2015, men et halvt år senere tok bandet et pause, og medlemmene konsentrerte seg i stedet om soloprosjekter.
I 2016 deltok Cantó i femte sesong av tv-serien Tu cara me suena, basert på det amerikanske tv-konseptet Your Face Sounds Familiar. I programmet opptrer kjendiser sminket og omkledd som en kjent eller ikonisk musikkartist. Sesongen hadde premiere på tv-kanalen Antena 3 i oktober 2016, med finalen 3. mars 2017. Med 55 prosent av stemmene i telefonavstemningen, vant Cantó konkurransen.
Han signerte deretter platekontrakt med Warner Music Spain,og slapp sin første solosingel «In Your Bed» på samme dag som finalen i tv-konkurransen. Han slapp sin første spanskspråklige singel, «Él no soy yo», 9. mars 2018. Singelen solgte til platina, og 14. september 201 slapp han sitt første spanskspråklige album, Complicado  som debuterte på toppen av den spanske albumlisten.
5. oktober 2019 kunngjorde TVE at Cantó skal representere Spania i Eurovision Song Contest 2020.
McDonald’s

McDonald's i Norge

McDonald's er en hurtigmatkjede med 71 restauranter (2018). Den første åpnet 18. november 1983 i Nedre Slottsgate i Oslo.
17 av de norske McDonald's-restaurantene eies og drives av McDonald's Norge AS, mens resten drives av lokale franchisetagere.
McDonald's Norge AS ble stiftet av Theo Holm som drev selskapet i 25 år før sin død i 2008. McDonald's Norge AS har 1,5 milliarder i årlig omsetning, eksklusiv MVA (2014).
Noachis Terra

Noachis Terra (latinsk: Noahs land) er et vidstrakt høylandsområde på Mars' sydlige halvkule med omtrentlige koordinater 20°S–80°S og 30°W–30°E. Overflaten i Noachis Terra er svært preget av utallige kratre fra kolliderende asteroider og kometer. På grunn av det høye antallet kratre anses området å være blant de eldste på Mars med en alder på opp til 4 milliarder år, vesentlig eldre enn alle større områder på jorden. Flere av Mars' største nedslagskratre finnes her, blant annet Greene, Darwin, Russel, Kaiser og Proctor som alle har en diameter på over 100 km.
Oslo Fluid

Oslo Fluid er en norsk hiphop-gruppe fra Oslo. Gruppen ble dannet i 1994. I 1999 dannet Oslo Fluid og bandet Klovner i Kamp plateselskapet City Connections som blant annet utga verdens første rap-album på norsk, Schwin i 2000. Aslak Rakli «Alis» Hartberg er med i begge bandene.
Kongsberg Symfoniorkester

Kongsberg Symfoniorkester (stiftet i 1981) er et symfoniorkester fra Kongsberg.

Historie

Kongsberg Symfoniorkester ble startet i 1981, etter at Raumyr musikkskole hadde vært i drift noen år. Fiolinelevene derfra var da blitt så gode at det kunne startes et symfoniorkester, alt ved hjelp av ildsjel og pådriver Nils Hatleberg. Den første dirigenten var Liv Randi Aas. Blåserne kom hovedsakelig fra de to korpsene i byen. Endel av disse er med fremdeles. Orkesteret har fostret flere profesjonelle musikere. Av disse kan nevnes Birgitte Stærnes, søstrene Bjørg Værnes og Berit Værnes Cardas og Tor Johan Bøen. Disse har også gjestet orkesteret som solister.
Orkesteret har også hatt solister som Tor Espen Aspaas, Ole Edvard Antonsen, Håkon Austbø, Aage Kvalbein, Eva Knardahl og Arve Tellefsen.. Symfoniorkesteret har hatt samarbeid med bl.a. Kongsberg kantori, Kongsberg Blandede kor og Oppegård Kammerorkester.
Orkesteret dirigeres i dag av Inge Eriksen (tidligere hornist i Oslo-Filharmonien).
Pinopsida

Nålevende pinopsider

De aller fleste pinopsider er trær, selv om en del av dem aldri blir mer enn busker. Blant nålevende arter gjelder dette for eksempel enkelte arter av sypresser, sedere, einere og barlind. I 1998 ble klassen anslått til å innholde 629 nålevende arteer, fordelt på 8 familier.
United Aircraft Corporation

Historie

UAC ble grunnlagt den 20. februar 2006 ved et dekret utstedt av Russlands president Vladimir Putin. I oktober 2007 og i 2008 gjorde foretaket en rekke kapitalforhøyelser i selskapet Den russiske stat beholdt dog aksjemajoriteten i selskapet og innehar, pr. januar 2015 80,29% av kapitalen. Den nuværende aksjekapital ugjør 174,61 milliarder. russiske rubler.
I desember 2007 opplyste Russlands nest største (og statseide) bank Vneshtorgbank (VTB), at banken ville selge sin 5% andel i UAC til det europeiske EADS (i dag Airbus Group). VTB solgte senere samme måned sin eierandel i EADS til en annen statseiet russisk bank (VEB).
United Aircraft Corporation er blitt kalt en av de russiske "nasjonale mestre", en betegnelse for store selskaper som forventes ikke bare å oppnå overskudd, men også fremme nasjonen

Produksjon

UAC vil gjennomføre syv prosjekter, som den russiske flyindustri hadde planlagt, herunder sammenslåing av Sukhoj Superjet 100 og fremstillingen av et nytt mellomdistanse passasjerfly Irkut MC-21 (utviklet av Irkut, Iljusjin og Tupolev).
I 2013 produserte UAC 123 fly, herunder flere passasjerfly og militærfly til Russlands luftvåpen. Omsetningen i 2013 utgjorde 220 milliarder rubler.

Selskapsstruktur

Selskapets ledelse utgjøres av en rekke representanter for den russiske stat og russiske statsvirksomheter. Tidligere russisk forsvarminister og visestatsminister Sergej Ivanov har vært formann for selskapet. Pr. januar 2015 er selskapets styreformann Vladimir Dmitriev som  også er formann for den 
russiske investeringsbank. Direktør er Sluysar Yuri.
UAC eier en rekke selskaper innenfor russisk flyindustri, herunder Irkut Mikojan, Sukhoj, Iljusjin, Tupolev, Beriev og Jakovlev. Den usbekiske produsent Tashkent Aviation (tidligere TAPO) er likeledes opptatt i UAC.
produsent

Nuværende produkter

UAC' produkter omfatter:
1. mobile vernebrigade mot masseødeleggelsesvåpen

1. mobile ABC-vernbrigade (russisk:1-я мобильная бригада РХБ защиты) er en ABC-vernbrigade underlagt Forsvarsdepartementet i Russland.  Brigaden er forlagt til Sjikhany i Saratov oblast.
Bjørn Hitdølakjempes saga

Bjørn Hitdølakjempes saga (norrønt Bjarnar saga Hítdœlakappa) er en islendingesaga fra ca 1220. Historien foregår i årene 1000–1025 nær Snæfellsnes og handler om uvennskapet mellom skalden og kjempen Bjørn og hans rival Tord (Þórður skáld Kolbeinsson). 
Bjørn, som beskrives som «a promising young man: snimma mikill vexti ok rammr at afli, karlmannligr ok sæmiligr at sjá», forlover seg med Oddny før han reiser til Norge for å vinne ære og rikdom. Oddny skal vente på ham i tre år. Tord blir venn med Bjørn i Norge, hvor de begge oppholder seg hos Eirik Jarl over vinteren. Tord lover å ta med et bud fra Bjørn til Odnny, men forfalsker meldingen, og gifter seg med Oddny etter å ha satt ut et rykte om at Bjørn har dødd i Norge. Historien ender med Bjørns død; «fortællingen om hans sidste kamp er som heltedigtning: han verger sig, alene, mot 24 mand; dødssaaret, sunken i knæ, verger han sig endnu». Etter dødsfallet blir Tord dømt på Tinget. Saken mot ham føres av Bjørns venn Torstein.
Sagaen regnes sammen med Gunnlaug Ormstunges saga, Kormáks saga og Hallfreðar saga til en gruppe sagaer som kalles «skaldesagaer»: de har en skald som hovedperson, og har en kjærlighetsintrige.
Sagaen er oversatt til nynorsk som Soga um Bjørn Hitdølakappe (1926) til bokmål som Sagaen om Bjørn Hitdølakjempe (1951) og Bjørn Hitdølakjempes saga (2014).
Arctowski (forskningsstasjon)

Arctowski (polsk: Polska Stacja Antarktyczna im. Henryka Arctowskiego) er en polsk forskningsstasjon i Antarktis, beliggende i Admiralty Bay på King George Island i øygruppen Sør-Shetlandsøyene.
Stasjonen ble etablert i 1977 etter at den første polske marine forskningsekspedisjonen til Antarktis hadde kartlagt krill- og fiskeressursene i farvannet rundt Sør-Shetlandsøyene med fartøyene «Profesor Siedlecki» og «Tazar» et år tidligere. Stasjonen opereres av det polske vitenskapsakademiet (Polska Akademia Nauk). Forskningen omfatter feltene marinbiologi, oseanografi, geologi, geomorfologi, glasiologi, meteorologi, klimatologi, magnetisme og økologi. Et drivhus sørger for ferske grønnsaker til en av de mest besøkte stasjonene i Antarktis.
Langs strendene nær stasjonen ligger en rekke hvalbein som historiske tegn på hvalfangsten som ble drevet i området på begynnelsen av 1900-tallet. I nærheten finnes også kolonier med Adeliepingviner, ringpingviner og bøylepingviner, og dette området er utpekt som et spesielt verneområde i Antarktis (ASPA). Graven til Wlodzimierz Puchalski sør for stasjonen er oppført på lista over historiske steder og kulturminner i Antarktis. Puchalski døde her 13. januar 1979 mens han lagde en naturfilm.
Stasjonen er oppkalt etter den polske meteorologen Henryk Arctowski (1871–1958) som deltok på Belgica-ekspedisjonen 1897–1899.
Tower Hill

Severdigheter

På stedet finner man Tower Hill Memorial, en kenotaf for de falne fra handelsmarinen og fiskeflåten under begge verdenskriger som ikke har noen grav.

Transport

Tower Gateway DLR-stasjon og Tower Hill undergrunnsstasjon ligger på høyden. Tower of London undergrunnsstasjon lå der tidligere.